Bilistike

Bilistike (gresk: Βιλιστίχη) eller Belistike var en hellenistisk hetære eller kurtisane av ukjent opprinnelse. I henhold til Pausanias var hun en makedoner;  i henhold til Athenaios tilhørte hun argeadedynastiet (den gamle kongefamilien i Makedonia); i henhold til Plutark var hun en utenlandsk slave som var kjøpt på markedsplassen.

Hun ble elskerinnen til Ptolemaios II Filadelfos, konge og farao av det ptolemeiske kongedømme i Egypt fra 283 f.Kr. og til 246 f.Kr. Han guddommeliggjorde henne som Afrodite Bilistike. I henhold til Klemens av Alexandria ble hun gravlagt i helligdommen til Serapis i hovedstaden Alexandria. Det er mulig at Bilistike fødte sønnen Ptolemaios Andromakos, og som var gammel nok til å delta i slaget ved Andros ca. 245 f.Kr.

Referanser

Litteratur 
 Golden, Mark (2008): Greek Sport and Social Status. Austin, Texas: University of Texas Press. ISBN 0-292-71869-1.
 Kosmetatou, Elizabeth (2004): «Bilistiche and the Quasi-Institutional Status of Ptolemaic Royal Mistress» i: Archiv für Papyrusforschung und verwandte Gebiete. Volume 50, Issue 1, ISSN (Online) 1867-1551, ISSN (Print) 0066-6459, doi:10.1515/apf.2004.50.1.18, s 18–36
 Pomeroy, Sarah B. (1990): Women in Hellenistic Egypt: From Alexander to Cleopatra. Detroit, Michigan: Wayne State University Press. ISBN 0-8143-2230-1.

Eksterne lenker 
 «Bilistiche» ved Chris Bennett

Greske kvinner fra oldtiden
Greske hetærer
Kurtisaner